ഒരാളുടെ മൃതദേഹം കൂടി കണ്ടെത്തി, കൂട്ടിക്കലില് മരണം നാലായി തെരച്ചില് തുടരുന്നു കോട്ടയം: കൂട്ടിക്കലില് ഉണ്ടായ ഉരുള്പൊട്ടലില് കാണാതായ ഒരാളുടെ മൃതദേഹം കൂടി കണ്ടെത്തി. ഓട്ടോഡ്രൈവറായ ഓലിക്കല് ഷാലറ്റിന്റെ29മൃതദേഹമാണ് കണ്ടെത്തിയത്. ഇതോടെ കൂട്ടിക്കല് ഉരുള്പൊട്ടലില് മരിച്ചവരുടെ എണ്ണം നാലായി. കൂട്ടിക്കല് വെട്ടിക്കാനത്ത് നിന്നാണ് ഷാലറ്റിന്റെ മൃതദേഹം ലഭിച്ചത്. കാണാതായവരുടെ പട്ടികയില് ഉള്പ്പെട്ടിരുന്നില്ല. ഉരുള്പ്പൊട്ടലിനെ തുടര്ന്ന് കൂട്ടിക്കല് പഞ്ചായത്ത് ഒറ്റപ്പെട്ട നിലയിലാണ്. ഉരുള്പൊട്ടലില് നാല് വീടുകള് പൂര്ണമായി തകര്ന്നിരുന്നു. കാണാതായവര്ക്കായുള്ള തെരച്ചില് തുടരുകയാണ്. ഫയര്ഫോഴ്സും ദേശീയ ദുരന്തനിവാരണ സേനയും കരസേനയും സംയുക്തമായാണ് തെരച്ചില് നടത്തുന്നത്. കൂട്ടിക്കലിലും കൊക്കയാറും തെരച്ചില് തുടരുന്നു, ദുരിതാശ്വാസ ക്യാമ്ബുകള് തുറന്നു ഇതോടെ ഉരുള്പ്പൊട്ടലുണ്ടായ കൂട്ടിക്കലിലും ഇടുക്കിയിലെ കൊക്കയാറിലുമായി 17 പേരെയാണ് ഇനി കണ്ടെത്താനുള്ളത്. കൂട്ടിക്കവില് നിന്ന് 9 പേരേയും കൊക്കയാറില് അഞ്ച് കുട്ടികള് ഉള്പ്പെടെ 8 പേരെയുമാണ് കണ്ടെത്താനുള്ളത്. കോട്ടയം ജില്ലയില് 33 ദുരിതാശ്വാസ ക്യാമ്ബുകള് തുറന്നിട്ടുണ്ട്. കാഞ്ഞിരപ്പള്ളി താലൂക്കില് 19ഉം മീനച്ചില് താലൂക്കില് 13ഉം ക്യാമ്ബുകള് തുറന്നു. കോട്ടയം ജില്ലയില് വൈദ്യുതി വിതരണം താറുമാറായ അവസ്ഥയിലാണ്. അതിനിടെ കൂട്ടിക്കലിലും കൊക്കയാറിലും ഇപ്പോഴും മഴ തുടരുകയാണ്. ഇത് രക്ഷാപ്രവര്ത്തനത്തിന് ഭീഷണിയാവുന്നുണ്ട്. ഇനിയും ഉരുള്പൊട്ടുമോയെന്ന ആശങ്കയിലാണ് നാട്ടുകാര്. അടുത്ത 3 മണിക്കൂറില് കേരളത്തില് പത്തനംതിട്ട, ഇടുക്കി, കോട്ടയം എന്നീ ജില്ലകളില് ഇടിയോട് കൂടിയ അതിശക്തമായ മഴക്കും മണിക്കൂറില് 40 മുതല് 60 കിലോമീറ്റര് വരെ വേഗതയില് വീശിയടിച്ചേക്കാവുന്ന കാറ്റിനും സാധ്യതയുണ്ടെന്നാണ് കേന്ദ്ര കാലാവസ്ഥ വകുപ്പ് അറിയിച്ചിരിക്കുന്നത്.